**Ministru kabineta noteikumu projekta „Grozījumi Ministru kabineta 2011.gada 19.oktobra noteikumos Nr.818 „Noteikumi par darbības programmas „Uzņēmējdarbība un inovācijas” papildinājuma 2.2.1.1.aktivitāti „Ieguldījumu fonds investīcijām garantijās, paaugstināta riska aizdevumos, riska kapitāla fondos un cita veida finanšu instrumentos””” sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots, pamatojoties uz Ministru kabineta iekārtas likuma 31.panta pirmās daļas 3.punktu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2011.gada 19.oktobra noteikumi Nr.818 „Noteikumi par darbības programmas „Uzņēmējdarbība un inovācijas” papildinājuma 2.2.1.1.aktivitāti „Ieguldījumu fonds investīcijām garantijās, paaugstināta riska aizdevumos, riska kapitāla fondos un cita veida finanšu instrumentos”” (turpmāk – MK noteikumi Nr.818) nosaka nosacījumus, saskaņā ar kādiem AS „Attīstības finanšu institūcija Altum” (turpmāk – Altum) īsteno darbības programmas „Uzņēmējdarbība un inovācijas” papildinājuma 2.2.1.1.aktivitāti „Ieguldījumu fonds investīcijām garantijās, paaugstināta riska aizdevumos, riska kapitāla fondos un cita veida finanšu instrumentos” (turpmāk – 2.2.1.1.aktivitāte) un ievieš Ieguldījumu fondu 2.2.1.1.aktivitātes ietvaros.Atbilstoši MK noteikumu Nr.818 7.punktam 2.2.1.1.aktivitātē ir pieejams publiskais finansējums 65 265 196 *euro*, ko veido Eiropas Reģionālās attīstības fonda finansējums 60 173 796 *euro* un valsts budžeta finansējums 5 091 400 *euro*. Laika periodā līdz 2015.gada 31.maijam ir noslēgti 171 aizdevumu un investīciju darījumu līgumi ar komersantiem par kopējo publisko finansējumu 35 736 615 *euro* (tajā skaitā ERAF finansējuma daļa 32 948 768 *euro*), savukārt veikto maksājumu apmērs komersantiem par publiskā finansējuma daļu sastāda 30 620 814 *euro* (ERAF finansējums 28 232 055 *euro*). Ņemot vērā vadības izmaksas finanšu starpniekiem un Altum, kas radušās periodā līdz 2015.gada 31.martam un sastāda 9 463 083 *euro*, 2.2.1.1.aktivitātē līdzšinēji pieejamais ERAF un valsts budžeta finansējums ir apgūts 40 083 897 *euro* apmērā jeb par 61 %.Līdzšinēji 2.2.1.1.aktivitātē noslēgtie līgumi ar finanšu starpniekiem[[1]](#footnote-1), kā arī 2007.-2013.gada plānošanas periodā radušās un vēl paredzētās fondu fonda vadības izmaksas 2.2.1.1.aktivitātē līdz 2016.gada 31.oktobrim nosaka, ka 2.2.1.1.aktivitātē ir uzņemtas saistības par lielāku pieejamā publiskā – ERAF un valsts budžeta – finansējuma apmēru, nekā noteikts MK noteikumos Nr.818 ar mērķi nodrošināt 2007.-2013.gada plānošanas perioda publiskā finansējuma apguvi finanšu instrumentos. Līdzšinēji esošo saistību apmērs pārsniedz 2.2.1.1.aktivitātē pieejamā ERAF un valsts budžeta finansējumu par 7 646 996 *euro*, un saistību apmērs ir atbilstošs:1. 2.2.1.1.aktivitātes Ieguldījuma fonda 2009.gada 17.decembra 8.vadības komitejas sēdes informācijai par Ieguldījuma fonda naudas plūsmas modeli un tā riskiem;
2. Ministru kabineta 2008.gada 25.novembra noteikumiem Nr.983 „Noteikumi par atbalsta piešķiršanu tehnoloģiju pārneses un riska kapitāla jomā” (turpmāk – MK noteikumi Nr.983). Sagatavošanas kapitāla un sākuma kapitāla fondi tika palielināti (attiecīgie grozījumi MK noteikumos Nr.983 apstiprināti 2014.gada 22.jūlijā un 2014.gada 23.decembrī), vienlaikus norādot, ka 2.2.1.1.aktivitātē nav brīvu ERAF finansējuma un valsts budžeta līdzekļu attiecīgā fonda palielinājuma finansēšanai. Pilnīgas ERAF un valsts budžeta finansējuma apguves gadījumā sagatavošanas kapitāla un sākuma kapitāla fondu palielinājums tiktu finansēts no atmaksātā publiskā finansējuma finanšu instrumentos.

Lēmumu pieņemšanā, kas ir saistīti ar uzņemto saistību apmēra pret pieejamo ERAF un valsts budžeta finansējuma pārsniegšanu, ir piedalījušies Finanšu ministrijas pārstāvji. Ieguldījuma fonda vadības komitejas sēdes lēmumi paredzēja pēc-investīciju veikšanu riska kapitāla fondos ar mērķi nodrošināt fondu darbību atbilstoši nozares praksei, lai maksimizētu peļņu fonda līmenī, sekmētu privātā līdzfinansējuma piesaisti un palielinātu iespējas riska kapitāla fondu vadības komandām piesaistīt privāto finansējumu gan investīcijām, gan veidojot nākamos fondus.Lai nodrošinātu pilnīgu 2007.-2013.gada plānošanas perioda ERAF, valsts budžeta finansējuma un ieņēmumu no brīvo publisko līdzekļu noguldījumiem apguvi un garantētu riska kapitāla investīciju pieejamību komersantiem līdz jaunu riska kapitāla instrumentu ieviešanai 2014.-2020.gada plānošanas periodā, Ekonomikas ministrija (turpmāk – EM) ir izstrādājusi un vienlaikus ar šo noteikumu projektu virza grozījumus MK noteikumos Nr.983, palielinot publiskā finansējuma piešķīruma apmēru izaugsmes kapitāla fondos par 15 000 000 *euro.*Kopumā 2.2.1.1.aktivitātē tiks uzņemtas saistības par publiskā finansējuma daļu 87 912 192 *euro*, kas pārsniedz līdzšinēji 2.2.1.1.aktivitātē pieejamā ERAF un valsts budžeta finansējumu par 22 646 996 *euro*. Lai nodrošinātu pietiekošu publisko finansējumu līgumu, kas noslēgti ar finanšu starpniekiem, ietvaros uzņemto saistību finansēšanai 2.2.1.1.aktivitātē, izaugsmes kapitāla fondu palielināšanai, kā arī Altum vadības izdevumu finansēšanai par 2.2.1.1.aktivitātes administrēšanu, noteikumu projekts paredz 2.2.1.1.aktivitātes īstenošanai papildus novirzīt publisko finansējumu 22 646 996 *euro* apmērā no šādiem papildus finansējuma avotiem – ieņēmumiem no brīvo publisko līdzekļu noguldījumiem 2.2.1.1.aktivitātē 3 566 237 *euro* apmērā un atmaksātā finansējumu darbības programmas „Uzņēmējdarbība un inovācijas” papildinājuma 2.2.1.3.aktivitātē „Garantijas komersantu konkurētspējas uzlabošanai” (turpmāk – 2.2.1.3.aktivitāte) 14 066 540 *euro* apmērā un 2.2.1.4.1.apakšaktivitātē „Atbalsts aizdevumu veidā komersantu konkurētspējas uzlabošanai” (turpmāk – 2.2.1.4.1.aktivitāte)   5 014 219 *euro* apmērā. 2.2.1.3.aktivitātē un 2.2.1.4.1.aktivitātē pieejamais atmaksātais brīvais finansējums ir pietiekošs, lai palielinātu 2.2.1.1.aktivitātē pieejamā publiskā finansējuma apmēru. Laika periodā uz 2015.gada 31.jūliju atmaksātais brīvais publiskais finansējums 2.2.1.3.aktivitātē sastāda 14 066 540 *euro* no 2.2.1.3.aktivitātē apgūtā publiskā finansējuma apmēra 32 087 430 *euro.* Aktīvo aizdevumu garantiju apjoms ir 45 879 637 *euro* (uz 2015.gada 31.jūliju), kam novirzīts rezerves kapitāls zaudējumu segšanai 11 469 909 *euro*. Savukārt 2.2.1.4.1.aktivitātē pieejamais brīvais atmaksātais publiskais finansējums ir 23 074 182 *euro*.Atbilstoši EM izstrādātajam un 2015.gada 30.aprīļa Uzraudzības komitejā apstiprinātajam tirgus nepilnību izvērtējumam un 2015.gada 30.jūnija Ministru kabineta sēdes protokollēmuma 72.§ 6.punktam, daļu no 2007.-2013.gada plānošanas perioda finanšu instrumentos atmaksātā publiskā finansējuma ir paredzēts izmantot, lai veiktu iemaksas Baltijas Inovāciju fondā un līdzfinansētu 2014.-2020.gada plānošanas perioda finanšu instrumentus noteiktā apmērā. Saskaņā ar 2015.gada 30.jūnijā Ministru kabineta sēdē apstiprināto informatīvo ziņojumu „Par Baltijas Inovāciju fondu un finansējuma palielinājumu” periodā līdz 2028.gadam iemaksām Baltijas Inovāciju fondā vēl ir nepieciešams novirzīt atmaksāto finansējumu 24 407 100 *euro* apmērā. Savukārt tirgus nepilnību izvērtējums paredz 2007.-2013.gada plānošanas perioda finanšu instrumentos atmaksā publiskā finansējuma daļu 23 000 000 *euro* novirzīt finanšu instrumentu finansēšanai 2014.-2020.gada plānošanas periodā. EM apliecina, ka noteikumu projekts nerada riskus iemaksu Baltijas Inovāciju fondā veikšanai līdz 2028.gadam un 2014.-2020.gada plānošanas perioda finanšu instrumentu līdzfinansēšanai minētajā apmērā. Publiskā finansējuma piešķīrums 45 000 000 *euro* apmērā izaugsmes kapitāla fondiem jau sākotnēji tika noteikts iepirkuma procedūras dokumentos (Sarunu procedūras kandidātu atlases nolikumā, Tehniskajā specifikācijā (2.pielikums) un Uzaicinājumā iesniegt piedāvājumus). Noteikumu projekts neparedz ietekmi uz sākuma kapitāla un riska kapitāla fondu, kas darbojas un investīcijas veic atbilstoši MK noteikumiem Nr.983, publiskā finansējuma piešķīruma apmēru. Ņemot vērā minēto, noteikumu projekts nodrošina, ka tiek ievērots Komisijas 2014.gada 17.jūnija Regulas (ES) Nr. [651/2014](http://eur-lex.europa.eu/eli/reg/2014/651?locale=LV), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – Komisijas Regula Nr. [651/2014](http://eur-lex.europa.eu/eli/reg/2014/651?locale=LV)) (Eiropas Savienības Oficiālais Vēstnesis, 2014. gada 26. jūnijs, Nr. L 187) 58.panta 3.punktā noteiktais.Lai ievērotu Eiropas Komisijas 2015.gada 30.aprīļa pielikuma Nr.C (2015) 2771 Komisijas lēmumam, ar kuru groza Lēmumu Nr.C (2013) 1573, ar ko apstiprina pamatnostādnes par to darbības programmu slēgšanu, kuras pieņemtas atbalsta saņemšanai no Eiropas Reģionālās attīstības fonda, Eiropas Sociālā fonda un Kohēzijas fonda (2007-2013) 3.6.punktu un veicinātu papildus kvalitatīvas investīcijas Latvijas ekonomikā, mazinātu 2007.-2013.gada plānošanas perioda publiskā finansējuma neapguves riskus, nodrošinātu riska kapitāla investīciju pieejamību komersantiem līdz jaunu riska kapitāla instrumentu ieviešanai un investīciju perioda uzsākšanai 2014.-2020.gada plānošanas periodā, virzītie grozījumi MK noteikumos Nr.983 paredz pagarināt ERAF, valsts budžeta finansējuma un ieņēmumu no brīvo publisko līdzekļu noguldījumiem 2.2.1.1.aktivitātē izmantošanas termiņu, to nosakot 2016.gada 31.oktobri. Noteikumu projekts paredz papildināt MK noteikumus Nr.818 ar jaunu punktu, nosakot 2.2.1.1.aktivitātes īstenošanas termiņu 2016.gada 31.oktobri, lai nodrošinātu, ka 2.2.1.1.aktivitātē no ERAF, valsts budžeta finansējuma un ieņēmumiem no brīvo publisko līdzekļu noguldījumiem var tikt finansētas attiecināmās izmaksas, kas radušās 2.2.1.1.aktivitātē periodā līdz 2016.gada 31.oktobrim, un nodrošinātu MK noteikumu Nr.983 un MK noteikumu Nr.818 savstarpēju atbilstību. Ņemot vērā noteikumu projektā paredzētā 2.2.1.1.aktivitātes īstenošanas termiņa pagarinājumu, lai nodrošinātu pietiekošu laiku Revīzijas un Sertifikācijai iestādēm nepieciešamajām darbībām 2007.-2013.gada plānošanas perioda slēgšanai, EM nodrošinās savlaicīgu EM kompetencē esošo un perioda slēgšanai nepieciešamo darbību veikšanu, tostarp noslēguma pārskata apstiprināšanu, līdz 2016.gada 30.decembrim.Izdevumi, kas 2.2.1.1.aktivitātē finansēti no 2.2.1.3.aktivitātē un 2.2.1.4.1.aktivitātē atmaksātā publiskā finansējuma, netiks deklarēti Eiropas Komisijai, attiecīgi noteikumu projekts paredz papildināt MK noteikumus Nr.818 ar jaunu 16.’ punktu.MK noteikumu Nr.818 3. un 4.punktā iznākuma un rezultatīvo rādītāju sasniegšanas termiņš ir noteikts 2013.gads, ņemot vērā sākotnēji 2007.-2013.gada plānošanas perioda 2.2.1.1.aktivitātei noteikto īstenošanas termiņu. Līdzšinēji iznākuma un rezultatīvie rādītāji tiek uzskaitīti 2.2.1.1.aktivitātes īstenošanas periodā, tajā skaitā pēc 2013.gada. Lai nodrošinātu, ka rādītāju uzskaite ir atbilstoša MK noteikumu Nr.818 noteiktajam 2.2.1.1.aktivitātes īstenošanas termiņam, noteikumu projekts paredz noteikt, ka definētie iznākuma un rezultatīvie rādītāji jāsasniedz līdz 2.2.1.1.aktivitātes īstenošanas gala termiņam - 2016.gada 31.oktobrim.MK noteikumu Nr.818 23.3.punkts (finanšu starpniekiem) un 23.8.1.punkts (komersantiem) nosaka dokumentu glabāšanas termiņu 2021.gada 31.decembri. Lai nodrošinātu, ka tiek ievērots Komisijas 2013.gada 18.decembra Regulas (ES) Nr.1407/2013 par Līguma par Eiropas Savienības darbību 107. un 108.panta piemērošanu *de minimis* atbalstam (turpmāk – Regula Nr.1407/2013) 6.panta 4.punktā noteiktais un Komisijas 2014. gada 17.jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – Regula Nr.651/2014) 12.pantā noteiktais attiecībā uz dokumentu glabāšanas termiņu, noteikumu projekts paredz noteikt dokumentu glabāšanas termiņu 10 gadus kopš dienas, kad piešķirts pēdējais atbalsts. |
| 3. | Projekta izstrādē iesaistītās institūcijas | Altum |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kurs tiesiskais regulējums ietekmē vai varētu ietekmēt | Altum, fondu pārvaldnieki SIA „AIFP Imprimatur Capital Fund”, SIA „ZGI Capital”, SIA „FlyCap AIFP”, SIA „Expansion Capital”, SIA „BaltCap AIFP”, komersanti. |
| 2. | Tiesiskā regulējuma ietekme uz tautsaimniecību un administratīvo slogu | Projekts neparedz ietekmi uz administratīvo slogu.Noteikumu projekts paredz ietekmi uz Latvijas tautsaimniecību (uzņēmējdarbību), jo paredz pagarināt 2.2.1.1.aktivitātes ieviešanu un nodrošina pieejamību komersantiem papildus finansējumam izaugsmes kapitāla fondos. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti |  Paralēli tiek virzīti grozījumi MK noteikumos Nr.983. |
| 2. | Cita informācija | Nepieciešams veikt grozījumus līgumā, kas noslēgts starp Altum un EM par 2.2.1.1.aktivitātes īstenošanu, nosakot pieejamā publiskā finansējuma apmēru sadalījumā pa finanšu avotiem un pagarinot 2.2.1.1.aktivitātes īstenošanas termiņu. Nepieciešams veikt grozījumus attiecīgo līgumu, kas noslēgti starp Altum un fondu pārvaldniekiem, ietvaros, dažādojot pieejamā publiskā finansējuma avotus un nosakot ERAF, valsts budžeta un ieņēmumu no brīvo publisko līdzekļu noguldījumiem izmantošanas termiņu saskaņā ar noteikumu projektu. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Regula Nr.1407/2013.Regula Nr.651/2014. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas 2014.gada 17.jūnija Regula (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu (Eiropas Savienības Oficiālais Vēstnesis, 2014.gada 26.jūnijs, L 187).Komisijas 2013.gada 18.decembra Regula (EK) Nr.1407/2013 par Līguma 87. un 88.panta piemērošanu *de minimis* atbalstam (Eiropas Savienības Oficiālais Vēstnesis, 2013.gada 24.decembris, Nr. L 352/1). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.1407/2013 6.panta 4.punkts | Noteikumu projekta 4.punkts. | Ieviests pilnībā. | Neparedz stingrākas prasības. |
| Regulas Nr.651/2014 12.pants | Noteikumu projekta 4.punkts. | Ieviests pilnībā. | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. | Regula Nr.1407/2013 un Regula Nr.651/2014 neparedz rīcības brīvību.  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība noteikumu projekta izstrādē nav nepieciešama. |
| 2. | Sabiedrības līdzdalība projekta izstrādē | Sabiedrības līdzdalība noteikumu projekta izstrādē nav nepieciešama. |
| 3. | Sabiedrības līdzdalības rezultāti | Sabiedrības līdzdalība noteikumu projekta izstrādē nav nepieciešama. |
| 4. | Cita informācija |  Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministru kabineta noteikumu projekta izpildi nodrošinās EM un Altum. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Ministru kabineta noteikumu projekta izpilde tiks nodrošināta EM un Altum esošo funkciju ietvaros. |
| 3. | Cita informācija | Nav |

Anotācijas III sadaļa – noteikumu projekts šo jomu neskar.

Ekonomikas ministre D.Reizniece-Ozola

Vīza: Valsts sekretārs R.Beinarovičs

10.09.2015. 14:59

2265

A.Nicmane

67013203, Agita.Nicmane@em.gov.lv

1. Aizdevuma un mikroaizdevuma portfeļa pārvaldes līgums starp SIA „Latvijas Garantiju aģentūra” (ar 2015.gada 15.aprīli Altum) un SIA „Grand Credit” noslēgts 2014.gada 7.jūlijā, un starp SIA „Latvijas Garantiju aģentūra” (ar 2015.gada 15.aprīli Altum) un SIA „Capitalia” - 2014.gada 7.jūlijā. Līgums starp Eiropas Investīciju fondu (SIA „Latvijas Garantiju aģentūra” (ar 2015.gada 15.aprīli Altum) 2012.gada 1.janvārī pārņēma Eiropas Investīciju fonda saistības 2.2.1.1.aktivitātes ieviešanā) un SIA „AIFP Imprimatur Capital Seed Fund” par sagatavošanas kapitāla fonda īstenošanu noslēgts 2010.gada 11.jūnijā, ar SIA „AIFP Imprimatur Capital Technology Venture Fund” par sākuma kapitāla fonda īstenošanu - 2010.gada 11.jūnijā un ar SIA „AIFP BaltCap Latvia Venture Capital Fund” par riska kapitāla fonda īstenošanu - 2010.gada 22.janvārī. Līgumi par izaugsmes kapitāla fonda īstenošanu starp SIA „Latvijas Garantiju aģentūra” (ar 2015.gada 15.aprīli Altum) un SIA „ZGI-3 AIF”, SIA „FlyCap Investment Fund I AIF”, SIA „Expansion Capital Fund AIF” noslēgti 2013.gada 6.augustā. Līgumi starp Eiropas Investīciju fondu (tiesību un saistību pārņēmējs SIA „Latvijas Garantiju aģentūra” (ar 2015.gada 15.aprīli Altum)) un SEB banka un SWED banka par dalītā riska aizdevuma instrumenta ieviešanu noslēgti 2010.gada 26.martā. [↑](#footnote-ref-1)